Spesel alawens blong ol COVID helt woka
Olgeta nurse mo doctor long Vanuatu we mbae oli dil wetem ol COVID-19 patient long Vanuatu bae oli kasem wan spesel alawens.
Medikol Superintendent blong Vila Sentrol Hospitol Tony Harry, i talem se spesel alawens ia hem i from wok mo hae risk blong COVID-19 we ol helt woka ia i save expose long hem.
Hem i talem se spesel alawens ia bae hemi kamaot long United Nations tru long World Health Organisation.
I gat wan totol blong 22 nurse mo tu doctor we bae oli bes long Vila Central Hospitol we hemi mein ples blong tritim eni kes blong Coronavirus.
Hemi bin wan wari we ol helt woka ia oli bin reisem from hemi no festaem we oli stap long frontline olsem.
Beh Ministry blong Helt i assurem olgeta se mbae oli entitle long wok risk alawens ia mo mbae hemi efektif nomo taem we Vanuatu i kasem wan konfem keis.
Vila Sentrol Hospitol bae hemi ples we oli wok long hem mo afta long 14 deis shift blong olgeta bae oli ko kwarantin long wan ples we kavman bae hem i jusum.
Olgeta ia bae oli save spendem plante manis aot long ol famili blong olgeta.
VBTC i kasem information se ol insurens pei long taem blong Saeklon Pam, kavman i stap continiu blong pem kasem tede.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn